गूगल-फेसबुक और अमेजन के साथ 19 ब्रांड नहीं खोल सकेंगे स्टोर, एडवर्टाइजमेंट पर भी रहेगी पाबंदी
Google, Facebook, Amazon and 19 other brands can not open shops near Apple Mumbai’s Store. गूगल-फेसबुक और अमेजन के साथ मुंबई में एपल स्टोर के पास 19 ब्रांड अपने स्टोर नहीं खोल सकेंगे
टेक कंपनी एपल जल्द ही भारत में अपना पहला फ्लैगशिप रिटेल स्टोर 'एपल BKC' खोलने जा रहा है। यह स्टोर रिलायंस इंडस्ट्रीज के चेयरमैन मुकेश अंबानी के जियो वर्ल्ड ड्राइव मॉल में खुलेगा। ये मॉल मुंबई के बांद्रा कुर्ला कॉम्प्लेक्स में है।
द इकोनॉमिक टाइम्स की रिपोर्ट के अनुसार, एपल के इस स्टोर के आस-पास 22 कंपीटीटर्स ब्रांड्स न तो अपना स्टोर खोल सकते हैं और न ही एडवर्टाइजमेंट कर सकेंगे। इंफॉर्मेशन एनालिटिक्स कंपनी ‘CRE मैट्रिक्स’ के हवाले से रिपोर्ट में बताया है कि इसके लिए एपल और वर्ल्ड ड्राइव मॉल के बीच एक्सक्यूजिव लीज एग्रीमेंट हुआ है।
42 लाख रुपए हर महीने किराया देगी एपल
रिपोर्ट के अनुसार, एपल का वर्ल्ड ड्राइव मॉल के साथ 11 साल के लिए एक्सक्यूजिव लीज एग्रीमेंट हुआ है। इस मॉल के 20,800 स्क्वायर फीट में कंपनी का स्टोर होगा, जिसके लिए एपल हर महीने 42 लाख रुपए किराया देगा। ये किराया हर तीन साल में 15% बढ़ेगा। साथ ही, कंपनी पहले तीन साल का 2% रेवेन्यू शेयर करेगी। इसके बाद रेवेन्यू शेयर कंट्रीब्यूशन बढ़कर 2.5% हो जाएगा।
ये ब्रांड नहीं खोल पाएंगे स्टोर
अमेजन, फेसबुक, गूगल, एलजी, माइक्रोसॉफ्ट, सोनी, ट्विटर, बोस, डेल, डिविएलेट, फॉक्सकार्न, गार्मिन, हिताची, एचपी, एचटीसी, आईबीएम, इंटेल, लेनोवो, नैस्ट, पैनासॉनिक, तोशिबा, सैमसंग (एक्सपेक्टेड)
मुंबई के बाद नई दिल्ली में एपल खोलेगा स्टोर
रिपोर्ट के अनुसार, मुंबई के जियो वर्ल्ड ड्राइव मॉल में भारत का पहला स्टोर खोलने के बाद दूसरा स्टोर नई दिल्ली में खोलेगी। हालांकि मुंबई की तुलना में नई दिल्ली का स्टोर छोटा होगा।
टिम कुक ने 2020 में की थी भारत में स्टोर खोलने की घोषणा
कोविड-19 महामारी के कारण भारत में एपल स्टोर्स के लॉन्च में देरी हुई है। 2020 में एपल की ऐनुअल शेयरहोल्डर्स मीटिंग के दौरान CEO टिम कुक ने कहा था कि वे नहीं चाहते कि भारत में 'कोई और हमारे लिए ब्रांड चलाए।' लेकिन 2021 में स्टोर खोलने का एपल का प्लान महामारी के कारण पटरी से उतर गया था।
सालों से एपल के रिटेल पार्टनर बड़े और छोटे भारतीय शहरों में थर्ड-पार्टी स्टोर चला रहे हैं, लेकिन वैसा एक्सपीरिएंस नहीं दे पा रहे जैसा कि न्यूयॉर्क के 5th एवेन्यू, लंदन की रीजेंट स्ट्रीट या सिंगापुर के मरीना बे में मिलता है। एपल के स्टोर दुनिया के कुछ सबसे सक्सेसफुल रिटेल आउटलेट हैं और बेहद फायदेमंद हैं।
एपल के को-फाउंडर स्टीव जॉब्स ने 2001 में वर्जीनिया में पहला एपल स्टोर खोला था। तब कई लोगों ने उनके फेल होने की भविष्यवाणी की थी, लेकिन कंपनी के स्टोर खोलने की रणनीति बेहद सफल रही। एपल के अब 500 से ज्यादा रिटेल स्टोर हैं, जिनमें से ज्यादातर अमेरिका में हैं, इसके बाद चीन का नंबर है।
यह भी पढ़ें...
एपल ने बेंगलुरु में लीज पर लिया कॉमर्शियल स्पेस
टेक कंपनी एपल ने बेंगलुरु में 10 साल के लिए 1.16 लाख स्क्वायर फीट कॉमर्शियल स्पेस को लीज पर लिया है, जिसका किराया हर महीने 2.43 करोड़ रुपए है। साथ ही, कंपनी 16.56 लाख रुपए हर महीने पार्किंग के लिए किराया देगी। कंपनी इस स्पेस को भारत में अपने बिजनेस को बढ़ाने के लिए यूज करेगी। पूरी खबर पढ़ने के लिए यहां क्लिक करें...
आईफोन के फैक्ट्री से स्टोर पहुंचने की कहानी
कैलिफोर्निया के कूपरटिनो सिटी की एक बिल्डिंग में एक प्रोजेक्ट पर काम चल रहा था। इसका नाम था 'प्रोजेक्ट पर्पल'। इस प्रोजेक्ट के लिए जब लोगों को हायर किया जा रहा था तब शर्त रखी गई कि टीम को दिन-रात काम करना होगा। टीम के किसी भी सदस्य को उस बिल्डिंग से बाहर जाने की इजाजत नहीं होगी। पूरी खबर पढ़ने के लिए यहां क्लिक करें...